**ЕДИНАДЕСЕТИ БЛАГОТВОРИТЕЛЕН КУЛИНАРЕН ФЕСТИВАЛ**

**„ДА СПОДЕЛИМ НИКУЛДЕН“**

**03 ДЕКЕМВРИ 2023**

**ГРАНД МОЛ ВАРНА, НИВО 2**

   ****

За единадесети път в навечерието на Никулден Варненска туристическа камара организира кулинарен празник със състезателен елемент. В конкурса се включват индивидуални участници, отбори на учебни заведения, курортни комплекси и елитни ресторанти. Те демонстрират професионалните си кулинарни умения и таланти, като се представят със свои оригинални ястия и специалитети, които гостите и жителите на Варна могат да споделят със своите семейства, близки и приятели.

На 03.12.2023 г. продължаваме традицията под надслов „Да споделим Никулден“. Тази благородна инициатива се приветства от училищата с обучение по професионално направление Хотелиерство, ресторантьорство и кетъринг. Те считат, че публичните изяви на техните възпитаници дават поле за усъвършенстване на кулинарните им умения, което допринася за утвърждаване на престижа на професията „Готвач“ и за мотивацията на бъдещите кадри за туризма. Това мнение се подкрепя и от бизнеса, който през последните години изпитва остра нужда от млади специалисти. Така събитието се превръща в очаквана среща на представителите на бизнеса с обучаваните кадри – бъдещи готвачи.

Освен със своя състезателен дух кулинарният празник Никулден е съпроводен с музикално-артистична програма, което го превръща в хубав и очакван празник за града ни.

Варненска туристическа камара с партньорството на Община Варна и Българска асоциация за кулинарна култура разчита на ентусиазма и стремежа към професионална изява на участниците. Надяваме се, че гостите на събитието отново ще уважат техния труд. Средствата от разпродажбата на изложената кулинарна продукция ще бъдат дарени на Дома за стари хора „Гергана“ – Варна. Нека сгреем заедно сърцата на неговите обитатели със съпричастност и вяра в доброто.

Кулинарният празник ще се проведе на ***3 декември 2023 г., неделя, с подкрепата и любезното домакинство на ГРАНД МОЛ ВАРНА.***

Начало на празника 11:30 ч. (за жури и журналисти)

Официално откриване 12:00 ч.

**Очакваме Ви!**